Jitka Luxemburská

Jitka Luxemburská (fr. Bonne de Luxembourg, * 20. máj 1315 – † 11. september 1349, Maubuisson, Francúzsko) bola česká princezná a ako manželka budúceho francúzskeho kráľa Jána II. normandská vojvodkyňa a pramatka rodu Valois.

 Životopis 
Narodila sa ako druhá dcéra i dieťa českého kráľa Jána Luxemburského a Elišky Přemyslovny.


Rovnako ako jej sestry sa stala prostriedkom diplomatických záujmov kráľa Jána. Už ako šesťročná bola zasnúbená s budúcim meißenským markgrófom Fridrichom II. (1310 – 1349). O dva roky neskôr Wettinovci prešli na stranu Ľudovíta IV. Bavorského, s ktorého dcérou Matildou sa mal Fridrich oženiť, a Jitka bola s potupou vrátená z Wartburgu späť do Prahy.

28. júla 1332 sa sedemnásťročná Jitka vydala v MeluneKavka, str. 27. za trinásťročného budúceho francúzskeho kráľa Jána II.www.mittelalter-genealogie.de Veno z francúzskej strany bolo 120 000 zlatých a Ján Luxemburský zaň sľúbil pre prípad vojny vojenskú pomoc o sile 500 mužov.Kavka, str. 27. Sobášom s dedičom francúzskeho trónu sa stala vojvodkyňou normandskou a vojvodkyňou z Anjou a Maine. Narodilo sa im jedenásť detí.

Jitka zomrela v roku 1349 na morKavka, str. 76. a bola pochovaná v kláštore Maubuisson. O rok neskôr sa Ján stal francúzskym kráľom. Zachoval sa Jitkin žaltár, nádherná ukážka gotickej knižnej tvorby.

 Deti 
Počas dvanástich rokov Jitka porodila jedenásť detí, z ktorých sa sedem dožilo dospelosti:
  Blanche (*/† 1336)
 Karol V. (21. január 1338 – † 16. september 1380) ∞ 1350 princezná Jana Bourbonská (1338) (* 1338 – † 1378)
 Catherine (*/† 1338)
 Ľudovít  (* 23. júl 1339 – † 20. september 1384), vojvoda z Anjou, titulárny neapolský kráľ ∞ 1360 vojvodkyňa Mária de Blois-Châtillon (* 1345 – † 1404)
 Ján (* 30. november 1340 – † 15. marec 1416), vojvoda z Berry a Auvergne ∞
 1/ 1360 Jana z Armagnacu (* 1346 – † 1387)
 2/ 1389 Jana z Auvergne (* 1378 – † 1424)
 Filip Smelý (* 15. január 1342 – † 27. apríl 1404), burgundský vojvoda ∞ 1369 grófka Margaréta III. Flámska (* 1350 – † 1405)
 Jana (* 24. jún 1343 – † 3. november 1373) ∞ 1352 navarrský kráľ Karol II. (* 1332 – † 1387)
 Mária (* 18. september 1344 – † 15. október 1404) ∞ 1364 vojvoda z Baru Róbert I. (* 1344 – † 1411)
 Agnes (* 1345 – † 1349)
 Marguerite (* 1347 – † 1352)
 Izabela (* 1. október 1348 – † 11. september 1372) ∞ 1360 gróf Gian Galeazzo Visconti (* 1351 – † 1402)

 Referencie 

 Iné projekty 

 Externé odkazy 
 Žaltár Bony Luxemburskej
 Genealógia

 Zdroj 

Kategória:Luxemburgovci
Kategória:České princezné
Kategória:Narodenia v 1315
Kategória:Úmrtia v 1349
Kategória:Úmrtia na mor